
Gazde i njihova dnava žele da nam obrišu pamćenje 



Tokom poslednjih 25 godina intenziv- 
no se radi na uništenju istorijske 
istine i brisanju kolektivnog sećanja 
na izdaju i zločine četnika i drugih 
saradnika okupatora u Drugom svet- 
skom ratu. Razlog prekrajanja isto- 
rije je banalno jednostavan - novoj 
eliti treba ideologija na kojoj će moći 


da organizuje i sprovede pljačkašku 
privatizaciju. Oni rehabilituju četnike, 
zato što su četnici branili kapitalizam. 
To je vrlo jednostavno. 

U okviru priprema za premijeru serije 
„Ravna gora ’ Radoša Bajića, na internet 
tabloidu Telegraf pojavio se nebulozni 
tekst u kome autor tvrdi da su likovi iz 


TV serije „Otpisani” bili četnici, a ne 
partizani! Potrebno je pripremiti teren 
za četničke budalaštine koje Bajić već 
duže vreme snima o državnom trošku, 
pa nam poturaju još veće laži, valjda 
u nadi da će tako lakše progurati one 
manje očigledne. 

Pozivajući se na šarlatana Miroslava 
Samardžića, četničkog hobi-istori- 
čara, autor ove pseudoistorijske fan- 
tazmagorije iznosi tvrdnju da je ,,u 
drugoj fazi rata u Beogradu bilo 
preko 5.000 četničkih ilegalaca”, koji 
su navodno „imali više radio stanica, 
kamione, baze, itd”. Kako je krenulo s 
ovakvim masnim lažima, neće nas iz- 
nenaditi ako uskoro bude obelodanjen 
i nekakav „dugo skrivani” podatak da 
su upravo četnici, pored toga što su 
tokom okupacije pucali na nacističke 
vojnike i dizali u vazduh njihove ma- 
gacine i garaže, oslobodili Beograd 
oktobra 1944. godine, u sadejstvu s 
ruskom armijom, koja zapravo nije 
bila ni Crvena ni komunistička, već 
naravno caristička i četnička. 

Mnogi od vas će se na ove tvrdnje 
samo nasmejati jer razumeju o 
kom nivou fantazije se ovde radi. 
Nažalost, biće i onih koji će u ove la- 
ži poverovati. 


Hrana i smeštaj u studentskim 
domovima skuplji za trećinu 

Pored svih poteškoća, naročito 
finansijskih, koje vladajuća elita 
zadaje studentima i njihovim ro- 
diteljima, usledio je još jedan uda- 
rac po njihovim džepovima - od 1. 
oktobra cene obroka u studentskim 
menzama, kao i cene smeštaja u stu- 
dentskim domovima porasle su za 
čak trideset odsto. Tako će studenti 
za smeštaj u studentskim domovima 
,,Karaburma ££ , „Patrisa Lumumbe ££ 
i „Rifata Burdževića ££ morati da iz- 
dvoje 1.144 dinara mesečno, umesto 


dosadašnjih 860, a za one ,,prestižne ££ 
domove poput „Studentskog grada ££ 
1.840 dinara, umesto dosadašnjih 
1.300. Doručak, ručak i večera za 
jedan dan u menzama koštaće 171 
dinar umesto ranijih 132, što znači 
da će studenti mesečno za ishranu u 
menzama izdvajati 5.131 dinar. 

Radnici iz Srbije robuju u Urugvaju 

Oko deset montera iz Srbije koji su 
preko svoje firme ,,Termoelektro ££ oti- 
šli u Urugvaj da bi gradili najveću 
fabriku celuloze na svetu zarobljeni 
su u tamošnjem radničkom kampu, 


odakle će ih za koji dan njihov baha- 
ti gazda izbaciti na ulicu. Takođe, 
radnici su izgladneli i bez ikakvih 
sredstava, jer im je gazda blokirao 
kartice za pristup gradilištu i menzi. 
Oni su još u maju na prevaru dove- 
deni u Urugvaj samo sa turističkim 
vizama na tri meseca, a od obećanih 
10 evra po satu rada nisu dobili ništa. 
S obzirom na to da im je turistička 
viza istekla, oni se ne mogu vratiti u 
Srbiju, a za svaki dan boravka duže 
naplaćuje im se 20 dolara, tako da 
njihovo ukupno zaduženje sada 
iznosi 700 dolara po radniku. 


“REVOLUCIJA JE KA0 KRVNI SUP ISPUNJEN PULSIRAJUĆIM 0TKUCAJIMA SRCA MUIONA RAPNIH LJUDI. (E. Toler) 









ZAGREBIDUBUE k 

Bela plima 

Lekari u Španiji masovno se organizuju protiv pri- 
vatizacije zdravstva. 


Španija je, kao i većina zemalja na 
jugu Evrozone, prihvatila drastične 
mere štednje kako bi smanjila držav- 
ni deficit. Jedna od mera obuhvata i 
privatizaciju zdravstvenog sistema, 
što je izazvalo talas nezadovoljstva 
građana i radnika u zdravstvu. Taj ta- 
las, nazvan „belom plimom” okupioje 
odpočetka 2013. godine niz sindikata, 
udruženja, organizacija, inicijativa i 
građana koji se sve direktnije zalažu 
za javno upravljanje zdravstvenim 
sistemom kao osnovnim javnim do- 
brom. O borbenosti tradicionalno 
apolitičnih lekara, krizi demokratskog 
upravljanja i solidarnosti svih građa- 
na kao neophodnom preduslovu govo- 
ri Ignasio Sančez iz madridske bolni- 
ce ,,La Paz”. 

Pre nekoliko godina grad Madrid je 
platio izgradnju sedam novih bolnica 
koje uopšte nisu bile potrebne. One 
ni danas ne funkcionišu unutar pri- 
marnog sistema zdravstva, već samo 
na nivou sekundarnog. Gradska upra- 
va se zbog toga zadužila i mora da ot- 
plaćuje kredit sledećih 20-25 godina. 
Sada, kada je tržište nekretnina u kri- 
zi, postavlja se pitanje kako vladajuća 
stranka (Partido Popolar, Narodna 
stranka) može i dalje da čini usluge 
svojim „prijateljima” koji joj plaćaju 

Daliste 
znali u 

... da SAD imaju preko 1.000 
vojnih baza van svoje teri- 
torije? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


izborne kampanje. Iste kompanije 
koje su učestvovale u izgradnji tih 
sedam bolnica danas se spominju 
kao mogući privatnici koji bi njima 
i upravljali. Zbog svega toga rezovi u 
zdravstvu sledećih godina mogu biti 
samo veći, jer nema dovoljno novaca 
da se zadovolji i zdravlje građana, i 
dugovi grada i profit privatnih firmi. 
Lekari su se obratili gradskoj skup- 
štini, gde narodna stranka ima ap- 
solutnu većinu, sa zahtevima koji se 
ne tiču samo radničkih prava nego 
i pitanja modela javnog upravljanja 
zdravstenim sistemom. Razradili smo 
i ponudili alternativu privatizaciji na 
tehničkom nivou upravljanja, a to je 
da bi najefikasniji obbk upravljanja 
bio da zaposleni učestvuju u uprav- 
ljanju svojim radnim jedinicama. 
Na to je gradska uprava odgovorila 
da o radničkim zahtevima može da 
pregovara, ali ne i o modelu upra- 
vljanja zdravstvenim sistemom. 
Nemogućnost dijaloga s vlastima do- 
vela nas je do toga da se mobilišemo 
na razne načine - kroz manifestacije, 
štrajkove, javne tribine, uključivanje 
građana u borbu, dakle kroz sve 
ono što se danas naziva „belom 
pHmom”. Po bolnicama su počeli 
da se organizuju plenumi, koji nisu 
okupljali samo osoblje bolnica nego i 
pacijente i građane uopšte. Počeli smo 
svi zajedno da raspravljamo o tome 
zašto j e bitno očuvati zdravstvo j avnim 
i kako ga možemo odbraniti. Glavna 
parola ove mobilizacije je „Zdravstvo 
se ne prodaje, ono se brani”. Poveza- 
li smo se s udruženjima pacijenata, 
ljudi su bili po 24 sata u bolnici, a u 
jednoj prostoriji na zadnjem spratu 
održavamo plenume i izrađujemo 
transparente za demonstracije. O pre- 
dlogu gradske uprave da privatizuje 
zdravstvo pokrenuta je anketa u kojoj 
je učestvovalo skoro mibon građana, 
od kojih je 99 posto odgovorilo da 
želi javni zdravstveni sistem kojim se 
upravljajavno. 


Preporučujemo film 


The Shock Doctrine (2009) 

Ekonomska dok- 
trina koja veliča 
slobodno tržište i 
deregulaciju, op- 
šte poznata kao 
ideologija neo- 
liberalizma, toliko 
je pogubna po 
stanovništvo da 
je uglavnom nije 
moguće sprovodi- 
ti osim u vanrednim situacijama. 
Prvi put je implementirana za 
vreme vojno-fašističke diktature 
generala Pinočea u Argentini, ka- 
da je šokirano stanovništvo bilo 
podvrgnuto brutalnoj represiji. 
Od tada do danas šok ostaje bitna 
komponenta nametanja neoli- 
beralnog kapitalizma. Političari i 
korporacije koriste situacije kao 
što su ratovi, velike društene krize 
i prirodne katastrofe, u kojima je 
narod paralisan šokom i strahom, 
da bi što brže i jeftinije privatizova- 
li velike oblasti javnog sektora, 
promenili zakone, oduzeli teško 
stečena prava i ukinuli institucije 
društvenog staranja. Cilj je sa što 
manje troškova i otpora sprovesti 
pljačku stanovništva i ostvariti što 
veći profit. 

0utsidethelaw(2010) 

Iako je glavna 
borba za oslo- 
bođenje Alžira 
od francuskog 
kolonij alizma 
(1956-1962) 
vođena u Severnoj 
Africi, širom 
Francuske je bilo 
sukoba, urbano- 
gerilskih akcija, protesta itd. Ova 
priča prati trojicu braće Alžiraca 
koji žive u Francuskoj i na različite 
načine su upleteni u borbu za 
nezavisnost. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Peti oktobar, Đinflić, Vučić 

Prve godine XXI veka u Srbiji u potpunosti su bile obeležene brutalnim 
uplivom tržišta u svaki segment života, privatizacijama kojima su ratni 
zločinci i kriminalci legalizovali svoje pljačke, kao i imperijalnim pohodom 
transnacionalnih kompanija koje su pokupovale ono što vredi i sebi obezbedi- 
le kraljevske pozicije na domaćem tržištu sa jeftinom radnom snagom. 


Ove nedelje ćemo proći još 
jedan peti oktobar - dan koji 
do dešavanja krajem 2000-te 
godine kod nas nije imao neko 
posebno značenje, a koji je ne- 
koliko godina nakon promene 
režima bio slavljen i hvaljen od 
strane novoformirane vladajuće 
kamarile kao ključni pozitivni 
događaj u našoj novijoj istori- 
ji; ali koji je, kako je narod sve 
više bio suočen sa rezultatima 
rada novih vladara, sve više i više 
potiskivan i zaboravljan, tako da 
danas od njega, kao simbola, nije 
ostalo gotovo ništa. 

Poznajući politiku koju su za- 
stupali politički faktori - tzv. 
demokratska opozicija - koji 
su artikulisali opravdani gnev 
naroda protiv Miloševića, 
njegovih ratova i bede, 
svakome ko svet promišlja sa 
revolucionarnih pozicija bio 
je jasan put kojim će Srbija 
krenuti - ubrzana privatizacija, 
otpuštanja stotina hiljada rad- 


nika (odnosno formalizovanje nji- 
hovih realnih pozicija na koje su 
dovedeni prethodnim politikama), 
degradacija svih prava, kao i in- 
tenzivno uključivanje u delovanje 
imperijalističkih blokova, te još 
otvorenija nego što je to bio slučaj u 
vreme Miloševića servilnost prema 
svetskim silama. Naravno, to nije 
ono što je narod želeo, a pogotovo 
ne radnici koji su činjenicom da je 
njihovo učešće u protestima dove- 
lo do finalnog rušenja Miloševića 
još jednom dokazali da nema 
bilo kakvih društvenih promena 
ukoliko ne postoji jasna podrška 
tog dela društva. No, činjenica da 
narod nešto ne želi nikada nije 
sprečavala vladajuću klasu da, 
koristeći brutalnu silu garniranu 
lažima i propagandom, sprovodi 
svoje zlikovačke namere. 

„Naš primarni cilj je da reformiše- 
mo ekonomiju i gurnemo Jugosla- 
viju u Zapadnu Evropu, ali ne mo- 
žemo stvoriti masovnu podršku 
oko ekonomskog programa. Zato 
naš pokret gradimo na srpskom 
nacionalizmu.“ Tako je govorio 
Zoran Đinđić, jedan od ključ- 
nih arhitekata petokotobarskih 
promena, u intervjuu za Njujork 
tajms iz 1996, jasno pokazujući 
šta je bio njegov cilj, i cilj njegove 
bratije. Takve tendencije Đinđić 
je pokazivao tokom čitavog svog 
političkog delovanja sa pozicija 
Demokratske stranke - nikada 
ne treba zaboraviti da je to čovek 
koji je sa Radovanom Karadži- 
ćem pekao vola na Palama to- 
kom varvarskog bombardovanja 
Sarajeva. Govorimo dakle, o 
brutalnoj kapitalističkoj pljački, 
ukrašenoj nacionalizmom kao 
nužnom laži koja omogućava 
skretanje pažnje sa onoga što se 


zaista dešava. „Drž’te lopova!” se 
u ovom slučaju pretvara u “drž’te 
Hrvata”, “drž’te Muslimana”, 
“drž’te Albanca”, a vidimo da je 
u poslednje vreme vrlo aktuelna 
i “drž’te pedera”. Đinđić je u tom 
smislu ozbiljno prionuo svom 
zacrtanom cilju. 

Svi oni koji imaju dovoljno jak 
stomak da se sećaju kako su iz- 
gledale te prve godine XXI veka 
u Srbiji znaju da su one bile u 
potpunosti obeležene brutalnim 
uplivom tržišta u svaki segment 
života, privatizacijama kojima 
su ratni zločinci i kriminalci 
legalizovali svoje pljačke, kao i 
imperijalnim pohodom trans- 
nacionalnih kompanija koje su 
pokupovale ono što vredi i sebi 
obezbedile kraljevske pozicije na 
domaćem tržištu sa jeftinom rad- 
nom snagom. Naravno, Đinđić je 
ubijen, svi to znamo, kao što se i 
svi sećamo odmazde sistema koji 
je uhapsio više od 11.000 ljudi 
tom prilikom, pokušavajući da 
među uličnim dilerima i mladim 
anarhistima nađe ubice Zorana 
Đinđića, skrivajući od javnosti 
svoje veze i svoju poslovnu sa- 
radnju sa ubicama. 

Đinđić je ubijen jer je mislio 
da može da bude van celine, no, 
takvu grešku ne pravi njegov 
dosledni nastavljač i čovek koji 
mu je u mnogo čemu sličan - Ale- 
ksandar Vučić. On je poslu pri- 
vatizacione pljačke i stabilizacije 
eksploatatorskog sistema prišao 
sa ozbiljnijim zaleđem i jačom 
infrastrukturom od Đinđića, i 
zato će skidanje njega i njegovog 
sistema sa vlasti zahtevati daleko 
veću organizovanost i energičnost 
radničke klase. 

Golub Jovanović 



Vesti iz meflunarodnog radničkog pokreta 



Sindikati u Egiptu upozoravaju da će, ukoli- 
ko nova vlada ne ispuni zahteve radničkog 
pokreta, u ovoj zemlji doći do treće revoluci- 
je nakon 2011. godine. Premijer Hazem 
el Beblavi nedavno je predložio povećanje 
minimalnih zarada, što nije bilo ništa dru- 
go nego populistički manevar. Egipatska 
federacija nezavisnih sindikata (EFITU), 
osnovana 2011. za vreme ustanka kojim je 
zbačen Hosni Mubarak, ocenila je da je ovaj 
premijerov potez nedovoljan i da je usledio 
previše kasno. Egipatski radnici su ogorče- 
ni jer je predloženo povećanje zasnovano 
na zahtevima još iz 2008. - da zarade 2014. 
godine budu povećane sa 700 na 1.200 
egipatskih funti, pri čemu nije uzeta u obzir 
tekuća devalvacija. Radnici su posebno bes- 
ni zbog toga što se ovo povećanje ne odnosi 
i na privatni sektor u kome je zaposleno oko 
dve trećine radne snage u Egiptu. 

EFITU, koji je osnovan uprkos višede- 
cenijskom monopolu države na sindikalne 
aktivnosti, upozorio je vladu da mora da 
prihvati zahteve radnika ili će u suprotnom 
doći do „treće revolucije - u fabrikama, u 
vladi, svuda”, nazvavši premijerov predlog 




blefom čiji je cilj da se radnički pokret 
obuzda tokom nekoliko narednih meseci, 
dok nova vlada ne okonča svoj obračun s 
islamističkim pristalicama Morsija. „То je 
samo zato da bi borbu protiv radnika odloži- 
li do januara”, rekao je sindikalni aktivista 
Hosam el Hamalavi. ,,Za to vreme oni će 
ubijati sve koje su nazvali ‘teroristima, da 
bi nakon toga mogli da se potpuno posvete 
obračunu sa radnicima.” 

Egipatski radnički pokret bio je jedna od glav- 
nih snaga koje su srušile Mubarakov režim, a 
njihovi štrajkovi doprineli su i destabilizaciji 
režima Mohameda Morsija tokom posled- 
njih meseci njegove vlasti. „Radnički pokret 
je najveća opasnost za bilo koju vladu”, rekao 
je Hamalavi. „Režim neće srušiti naoružane 
grupe, već masovni štrajkovi”. 

Neki od najistaknutijih učesnika ustanka iz 
2011. godine, među kojima su i Ahdaf So- 
jef, Ahmed Maher i Ala Abdel Fatah sastali 
su se kako bi predstavili novi pokret, Put 
revolucionarnog fronta. „Revolucionarni 
ciljevi se zaboravljaju i zato je potrebna 
ovakva vrsta fronta”, rekao je Maher prili- 
kom ovog sastanka. 




Protesti nastavnika u Brazilu 

Policija u Rio de Žaneiru upotrebila je su- 
zavac da bi rasterala grupu od oko 100 nas- 
tavnika koji su zahtevali povećanje plata, 
a tokom protesta 17 ljudi je privedeno. 
Demonstranti su u noći 1. oktobra blokirali 
ulice i time prouzrokovali zatvaranje sedam 
stanica metroa. Protestu su se pridružile i 
pristalice anarhističke grupe „Crni blok”. 
Policija je osim suzavca koristila i „biber” 
sprej. 

Nastavnici osnovnih škola i predškolskih 
ustanova u Riju štrajkuju već 46 dana i od- 
bacuju plan grada o navodnom povećanju 
plata od čega će, kako tvrde sindikati, ko- 
rist imati samo sedam odsto nastavnika. 
Planirano povećanje plate odnosiće se sa- 
mo na nastavnike koji rade 40 sati nedeljno. 
Većina nastavnika zarađuje 11 dolara po 
satu. 

Nakon serije žestokih uličnih protesta, 
koji su još u junu počeli zbog povećanja 
cene gradskog prevoza u Sao Paolu, šef 
vojne policije je smenjen, ali se policijska 
brutalnost protiv demonstranata nastavlja i 
pod njegovim naslednikom. 


Centar za liberterske studije predstavlja: 

Beda studentskog života 


Subverzivni pamflet iz 1966, koji do danas 
nije izgubio skoro ništa od svoje aktuelnosti. 
Beda studentskog života razmatrana u 
njenim ekonomskim, političkim, socijal- 
nim, psihološkim, seksualnim i posebno 
intelektualnim aspektima, uz predlog za nje- 
no ukidanje. 



PLAKAT KOJI POZIVA NA 
SOLIDARNOST SA ENGLESKIM 
NASTAVNICIMA KOJI SU 1. OKTOBRA 
NASTAVILI SA ŠTRAJKOVIMA ZBOG 
NOVOG SISTEMA OBRAČUNAVANJA 
ZARADA, POMERANJA GRANICE ZA 
ODLAZAK U PENZIJU I POVEĆANJA 
RADNOG VREMENA. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





















